บิ๊กแดง สั่งตั้งกรรมการสอบ เหตุจัดชกมวยทำโควิด-19 แพร่ระบาดหนัก
บิ๊กแดง ตั้ง กก.สอบ หลังสังคมกระหน่ำ เหตุจัดแข่งชกสนามมวยลุมพินี ทำโควิด-19 ระบาดหนัก ย้ำ นขต.ทบ.หนุน บิ๊กกบ ทำหน้าที่ หัวหน้า ศปม. คุมความมั่นคงหลังรบ.ใช้พ.ร.ก.ฉุกเฉิน ลั่น อย่าให้มีทหารไปเบ่ง-ทำผิดระเบียบวันที่ 26 มี.ค. ที่กองบัญชาการกองทัพบก (บก.ทบ.) ถ.ราชดำเนิน ผู้สื่อข่าวรายงานว่า พล.อ.อภิรัชต์ คงสมพงษ์ ผู้บัญชาการทหารบก เป็นประธานการประชุมศูนย์ปฏิบัติการกองทัพบก (ศปก.ทบ.) ผ่านระบบวิดีโอคอนฟอร์เรนซ์ร่วมกับหน่วยขึ้นตรงกองทัพบก (นขต.ทบ.) และกองอำนวยการรักษาความมั่นคงภายในราชอาณาจักร (กอ.รมน.) โดย พล.อ.อภิรัชต์ ได้มีข้อสั่งการให้ทุกหน่วยขึ้นตรงกองทัพบกสนับสนุนการทำงานของรัฐบาล ภายหลังจากที่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ประกาศใช้ พ.ร.ก.การบริหารราชการในสถานการณ์ฉุกเฉิน พ.ศ.2548 และประกาศสถานการณ์ฉุกเฉินในทุกเขตท้องที่ทั่วราชอาณาจักร ตั้งแต่วันที่ 26 มี.ค. ที่ผ่านมา เพื่อให้การดำเนินการแก้ไขปัญหาการแพร่ระบาดของเชื้อไวรัสโควิด-19 เป็นไปอย่างเหมาะสมและมีประสิทธิภาพ ทั้งนี้ในส่วนของกองทัพบกมีหน้าที่อยู่ในเรื่องความมั่นคงสนับสนุน พล.อ.พรพิพัฒน์ เบญญศรี ผู้บัญชาการทหารสูงสุด (ผบ.ทสส.) ในฐานะที่เป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.)ผู้สื่อข่าวรายงานว่า ทั้งนี้ พล.อ.อภิรัชต์ ยังได้กำชับเรื่องการสนับสนุนทางการแพทย์ของโรงพยาบาลพระมงกุฎเกล้า ภายหลังจากที่ลงไปตรวจความพร้อมของโรงพยาบาล เมื่อวันที่ 25 มี.ค. ที่ผ่านมาด้วยตัวเอง โดย พล.อ.อภิรัชต์ ระบุว่า ยังมีความพร้อมไม่สมบูรณ์มากนัก ทางกรมแพทย์ทหารบก จะต้องบริหารจัดการเรื่องต่างๆ ให้ดี รวมทั้งเรื่องหน้ากากอนามัยที่ใช้ในทางการแพทย์ว่า ควรใช้แบบไหน และพยาบาลต้องใช้แบบไหน เพื่อขอรับการสนับสนุนผ่านทาง พล.อ.ณรงค์พันธ์ จิตต์แก้วแท้ ผู้ช่วย ผบ.ทบ. ขณะที่เรื่องร้านค้าสวัสดิการต่างๆ ภายในหน่วยทหาร ทางผู้บังคับหน่วยต้องกำกับดูแลดำเนินการตีเส้นและตีกรอบ เว้นระยะห่างที่กำลังพลทุกคนต้องร่วมมือ เพื่อยับยั้งการแพร่ระบาดไวรัสโควิด-19 ตามที่รัฐบาลประกาศ พ.ร.ก.การบริหารราชการในสถานการณ์ฉุกเฉิน พ.ศ.2548 โดยขอให้ทุกหน่วย รวมถึง กอ.รมน.ร่วมมือกับรัฐบาลให้เต็มขีดความสามารถ และการใช้กำลังขอให้เป็นไปตามสถานการณ์ เรื่องการทำหน้าที่ของ กอ.รมน. ในการประสานการปฏิบัติงานกับส่วนราชการอื่นต้องใช้ความสามารถของตนเอง อย่าให้มีทหารไปเบ่งหรือทำผิดระเบียบ และจะต้องปฏิบัติให้เป็นตัวอย่าง ขณะที่เรื่องการเกณฑ์ทหารจะมีการประชุมหน่วยงานที่เกี่ยวข้องในวันนี้ (26 มี.ค.) ที่กระทรวงกลาโหม ถึงมาตรการทหารที่จะปลดในเดือนเม.ย.นี้ โดยผู้บังคับหน่วยระดับและผู้บังคับกองพัน ถือว่าเป็นหลักต้องไปกำกับดูแลกำลังพลผู้สื่อข่าวรายงานว่า นอกจากนี้ พล.อ.อภิรัชต์ ยังได้สั่งการให้ พล.อ.อยุทธ์ ศรีวิเศษ เจ้ากรมกำลังพลทหารบก ตั้งคณะกรรมการสอบสวนขึ้นมาสอบสวนกรณีที่มีการจัดการแข่งขันชกมวยรายการใหญ่ ลุมพินีแชมเปี้ยนเกียรติเพชร เมื่อวันที่ 6 มี.ค. ที่ผ่านมา ที่สนามมวยลุมพินีเพื่อพิจารณาความผิดในการลงโทษ เนื่องจากถูกร้องเรียน และมีการวิพากษ์วิจารณ์อย่างกว้างขวางว่าการแพร่ระบาดเชื้อไวรัส โควิด- 19 จนกลายเป็น Super Spreader ภายหลังกระทรวงสาธารณสุขเปิดเผยยอดตัวเลขผู้ติดเชื้อโควิด-19 ส่วนใหญ่ เกี่ยวข้องกับสนามมวยลุมพินี จนทำให้เชื้อระบาดหนักในประเทศจนถึงขั้นวิกฤตินั้นด้านแหล่งข่าวจากกองทัพบก กล่าวถึงกรณีที่ นายเรืองไกร ลีกิจวัฒนะ อดีตสมาชิกวุฒิสภา ทำหนังสือถึง พล.อ.ประยุทธ์ จันทร์โอชา นายกรัฐมนตรี และรมว.กลาโหม เพื่อให้ตรวจสอบว่าการจัดชกมวยที่สนามมวยเวทีลุมพินี เมื่อวันที่ 6 มี.ค.จนเป็นเหตุทำให้โรคติดเชื้อโควิด-19 แพร่ระบาดหนักว่า เมื่อมีการร้องเรียนมาทางกองทัพบก ก็ไม่ได้นิ่งนอนใจ ก็ต้องดำเนินการสอบสวน เพราะถือเป็นเรื่องทางวินัยทหารที่จะต้องตรวจสอบ
บิ๊กแดง ตั้งกก.สอบ หลังสังคมกระหน่ำ เหตุจัดแข่งชกสนามมวยลุมพินี ทำโควิด-19 ระบาดหนัก ย้ำ นขต.ทบ.หนุน บิ๊กกบ ทำหน้าที่ หัวหน้า ศปม. คุมความมั่นคงหลังรบ.ใช้พ.ร.ก.ฉุกเฉิน ลั่น อย่าให้มีทหาร
โควิด-19,ไวรัสโคโรนา,ไวรัสโคโรน่า,COVID-19,ผบ.ทบ.,อภิรัชต์ คงสมพงษ์,ตั้งกรรมการสอบ,ข่าวทั่วไป